钦定古今图书集成/明伦汇编/氏族典/第439卷 > 《廖用贤尚友录》 > 贾逵
## 钦定古今图书集成/明伦汇编/氏族典/第439卷 > 《廖用贤尚友录》 > 贾逵

按《后汉书贾逵传》，“逵字景伯，扶风平陵人也。九世祖
谊，文帝时为梁王太傅。曾祖父光，为常山太守，宣帝
时以吏二千石自洛阳徙焉。父徽，从刘歆受《左氏春
秋》，兼习《国语》《周官》《古文尚书》《毛诗》。逵悉传父业，自在
太学。诸儒为之语曰：‘问事不休贾长头’。性恺悌，多智
尢，明《左氏传》《国语》，为之解诂。永平中，上疏献之。时有”
神雀集宫殿，帝敕兰台给笔札，使作《神雀颂》，拜为郎。
肃宗立，降意儒术，迁为卫士令。和帝即位，以为左中
郎将。八年，复为侍中，甚见信用。永元十三年卒。